K. Sárközy, poslankyňa: (2002-03-20):
I. Presperín, podpredseda NR SR: Ďakujem pekne. Hlasujeme o tomto návrhu, ktorý predniesla pani spoločná spravodajkyňa. Hlasujte. (Hlasovanie.) Prítomných 95 poslancov, za 93, proti nikto, zdržal sa 1, nehlasoval 1. Konštatujem, že Národná rada pridelila tento návrh zákona výborom, určila gestorský výbor a lehotu výborom na prerokovanie návrhu zákona v druhom čítaní. Ďakujem pekne. Ďalej pristúpime k hlasovaniu o návrhu zákona pod tlačou 1318, to je návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov, kde bola ukončená rozprava bez záverečných slov. Do rozpravy sa teraz prihlásil pán minister Magvaši. Nech sa páči, pán minister. P. Magvaši, minister práce, sociálnych vecí a rodiny SR: Ďakujem, pán predsedajúci. Ja, vážené dámy, vážení páni, vlastne týmto otváram rozpravu k tlači 1318, a to z toho dôvodu, že v jednom z návrhov, ktorý sa dotýkal § 11 ods. 2 písm. c), sa chcel riešiť ten stav, aby riaditelia školy a školského zariadenia mohli vykonávať funkciu poslanca obecného zastupiteľstva. Myslím si, že to bola správna myšlienka, ale, tak ako sa ona formulovala, nie je najšťastnejšia a bolo by asi zrejme o nej potrebné diskutovať. I. Presperín, podpredseda NR SR: Ďakujem pekne, pán minister. Otvorená je rozprava. Pýtam sa, kto sa chce prihlásiť do rozpravy ústne. Hlási sa pani poslankyňa Rusnáková. Ešte niekto? Konštatujem, že nie, takže uzatváram možnosť prihlásiť sa do rozpravy ústne. Slovo má pani poslankyňa Eva Rusnáková. E. Rusnáková, poslankyňa: Sťahujem návrh k § 11 ods. 2 písm. c) a predkladám nový návrh. V § 11 ods. 2 nové písmeno d) znie: „d) štatutárneho orgánu právnickej osoby alebo s členstvom v štatutárnom orgáne právnickej osoby zriadenej obcou vykonávajúcej podnikateľskú činnosť.“ Odkaz pod čiarou znie: „§ 56 Obchodného zákonníka.“ Úprava umožňuje, aby riaditelia škôl, školských zariadení a iných zariadení zriadených obcou mohli vykonávať funkciu poslanca. Ďakujem. I. Presperín, podpredseda NR SR: Ďakujem pekne, pani poslankyňa. Faktické poznámky nie sú, takže vyhlasujem rozpravu o tomto bode programu za skončenú. Pýtam sa pána navrhovateľa poslanca Bajana, či chce vystúpiť. Nie. Pán spravodajca, chcete vystúpiť? Nechce vystúpiť. Takže, prosím, pán spravodajca keby ste sa ujali svojej funkcie a postupne uvádzali hlasovanie. Sme v druhom čítaní, prosím, aby sme potupne hlasovali o jednotlivých veciach. J. Kvarda, poslanec: Áno, ďakujem pekne, pán predsedajúci. Tak najprv budeme hlasovať o návrhoch zo spoločnej správy, tak ako som ich predložil, vzhľadom na to, že tam žiaden iný návrh prednesený nebol. To znamená, že budeme hlasovať o bodoch 1, 2, 3, 5, 6, 7, 8 a 9 spoločnej správy s odporúčaním gestorského výboru schváliť ich. I. Presperín, podpredseda NR SR: Hlasujeme, prosím. Hlasujeme o bodoch zo spoločnej správy, kde je odporúčanie gestorského výboru schváliť ich, páni poslanci. Prosím, keby ste hlasovali. Hlasujte, prosím. Hlasujeme. (Hlasovanie.) 98 prítomných, 93 za, nikto proti, 1 sa zdržal, 4 nehlasovali. Body 1 až 3 a 5 až 9 zo spoločnej správy boli schválené. Ďalej. J. Kvarda, poslanec: Ďalej sme ešte nehlasovali o bode 4. Gestorský výboru odporúča tento bod neschváliť. I. Presperín, podpredseda NR SR: Prosím, hlasujeme s odporúčaním neschváliť bod. Hlasujte. (Hlasovanie.) Prítomných poslancov v rokovacej sále je 99, za je 19, proti 16, zdržalo sa 58, nehlasovalo 6. Návrh nebol schválený. Ďalej. J. Kvarda, poslanec: Áno, pán predsedajúci, v rozprave vystúpili šiesti páni poslanci a panie poslankyne, ale vzhľadom na výsledný stav niektorí poslanci svoje návrhy stiahli, to znamená, že budem predkladať len tie, ktoré neboli stiahnuté. Pán poslanec Hort predložil prvý návrh, ktorý máte pred sebou v laviciach. Môžeme o tomto bode hlasovať. I. Presperín, podpredseda NR SR: Prosím, uveďte, o ktorom návrhu hlasujeme. J. Kvarda, poslanec: Ide o návrh pána poslanca Horta. Má len jeden jediný návrh. Ide o otázku kontrolórov, kde... I. Presperín, podpredseda NR SR: Pán poslanec, máme to pred sebou v laviciach, každý poslanec si to môže prečítať, neuvádzajte, čo je v návrhu. Prosím, hlasujte. (Hlasovanie.) 98 prítomných, 71 za, 15 proti, 8 sa zdržalo, 4 nehlasovali. Návrh pána poslanca Horta bol schválený. Ďalej. J. Kvarda, poslanec: Potom vystúpila pani Rusnáková, ktorá stiahla svoj návrh s tým, že bude nový návrh alebo teda ten posledný návrh. Potom vystupoval pán Slafkovský, ten podporil celý návrh predložený poslancami, pán Fehér, ktorý odporúčal bod 4, ale o bode 4 sme už hlasovali. Potom vystúpil pán Tatár. Ten návrh bol predložený písomne pod menom Osuský, ale predložil to pán poslanec Tatár. Prosím, pán predsedajúci, môžeme o tomto bode hlasovať. I. Presperín, podpredseda NR SR: Hlasujeme o poslaneckom návrhu , teda o návrhu pána poslanca Tatára. Hlasujte. (Hlasovanie.) Prítomných poslancov 101, za 18, proti 11, zdržalo sa 68, nehlasovali 4. Návrh pána poslanca Tatára nebol schválený. Ďalej. J. Kvarda, poslanec: Áno, ďakujem pekne, pán predsedajúci. Potom vystúpil pán poslanec Prokeš, ktorý nepredložil samostatný návrh. A ako posledná vystúpila pani poslankyňa Rusnáková, ktorá predložila návrh, ale s týmto návrhom pravdepodobne bude určitý problém. Poviem aj prečo. Pani poslankyňa navrhuje v § 11 ods. 2 nové písmeno d), ale pôvodný návrh obsahuje písmeno d). Ja môžem hovoriť len to, čo mám pred sebou. To znamená, že v tom pôvodnom návrhu existuje písmeno d) a toto písmeno d) znie podľa osobitného zákona a toto písmeno tam mi musí zostať. To znamená, že pokiaľ... I. Presperín, podpredseda NR SR: Pán poslanec, poprosím pani poslankyňu Rusnákovú o slovo, aj keď to možno nie je zvykom. Buďte tak dobrá, v priebehu jednej minúty to vysvetlite, aby sme vedeli, či o tom budeme hlasovať alebo nie. E. Rusnáková, poslankyňa: Vzhľadom na to, že sa predkladá nové písmeno d), ostatné označenia sa preznačia. I. Presperín, podpredseda NR SR: Pán spravodajca, vy sa vyjadrite k tomu a predložte návrh, buď budeme hlasovať na váš pokyn, alebo nebudeme hlasovať. J. Kvarda, poslanec: Pán predsedajúci, podľa môjho názoru by sme o tomto návrhu nemali hlasovať, ale prosím. I. Presperín, podpredseda NR SR: No tak pokiaľ spravodajca hovorí, že nebudeme o tomto návrhu hlasovať, tak ja nedám o tomto návrhu hlasovať. Pán spravodajca, máme dať hlasovať či nie. J. Kvarda, poslanec: No podľa môjho názoru nemáme o tom hlasovať, lebo... I. Presperín, podpredseda NR SR: Tak prosím, keď by ste prešli, ak máte poverenie, do tretieho čítania. Predložte ho. J. Kvarda, poslanec: Áno, mám, pán predsedajúci, poverenie, takže môžeme postúpiť do tretieho čítania. I. Presperín, podpredseda NR SR: Prosím, hlasujeme o treťom čítaní. Hlasujeme. (Hlasovanie.) Prosím, ruším toto hlasovanie. Zároveň vás žiadam, páni poslanci, aby ste nerobili zmätočné jednotlivé návrhy. Pokiaľ sa nedohodnete, nepredkladajte takéto návrhy. A potom zbytočne vykrikujete, aj vy, pán poslanec Benkovský. Mali ste sa dávno dohodnúť. Ruším toto hlasovanie. Vyhlasujem 5-minútovú prestávku, páni poslanci. (Prestávka) (Po prestávke.) I. Presperín, podpredseda NR SR: Vážení páni poslanci, prosím, keby ste zaujali svoje miesta, budeme pokračovať v hlasovaní. Páni poslanci, prosím, keby ste zaujali znova svoje miesta, buďte tak dobrí, prosím vás. Prosím, pán spravodajca, predložte hlasovanie. Pani poslankyňa Rusnáková, vy ste chceli vzniesť námietku? Pani poslankyňa Rusnáková má slovo. Prosím. E. Rusnáková, poslankyňa: Pán predsedajúci, vznášam námietku a žiadam, aby sa o mojom návrhu hlasovalo s tým, že ďalší bod bude preznačený v § 11 ods. 2. I. Presperín, podpredseda NR SR: Prosím, pán spravodajca, môžeme hlasovať. Hlasujeme, nech sa páči, o pozmeňujúcom návrhu pani poslankyne Rusnákovej, ktorá predložila tento návrh v rámci druhého čítania. Hlasujte. (Hlasovanie.) 91 prítomných, 25 za, 31 proti, 25 sa zdržalo, 10 nehlasovalo. Tento návrh pani poslankyne Rusnákovej nebol schválený. Prosím ďalej. J. Kvarda, poslanec: Áno, pán predsedajúci, mám zmocnenie gestorského výboru postúpiť tento návrh poslancov do tretieho čítania. I. Presperín, podpredseda NR SR: Hlasujeme. Hlasujte o postúpení tohto návrhu zákona do tretieho čítania. (Hlasovanie.) 98 prítomných, 91za, 1 proti, 6 sa zdržalo, všetci hlasovali. Konštatujem, že tento návrh sme schválili. Pristúpime k tretiemu čítaniu o tomto návrhu zákona. Otváram rozpravu v rámci tretieho čítania. Pýtam sa, či niekto z poslancov chce podať návrhy podľa § 85 zákona o rokovacom poriadku. Konštatujem, že nie. Vyhlasujem rozpravu za skončenú. Keďže v rámci tohto čítania neboli podané žiadne návrhy podľa § 86 zákona o rokovacom poriadku, pristúpime k hlasovaniu návrhu ako o celku. Prosím, keby ste hlasovali o tomto návrhu zákona ako o celku. Hlasujeme. Hlasujte, prosím. (Hlasovanie.) Prítomných 105 poslancov, za 102 , proti 1, zdržali sa 2, hlasovali všetci. Konštatujem, že sme schválili návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov. Prosím pána poslanca Budaja, aby uviedol hlasovanie v druhom čítaní.